ઝોંગ શાં શાં

બ્લૂમબર્ગ પ્રમાણે જૅક માને પાછળ મૂકીને નોંગફૂ સ્પ્રિંગ નામની બૉટલ્ડ વૉટર કંપનીના સ્થાપક અને માલિક ઝોંગ શાંશાં ચીનની સૌથી ધનવાન વ્યક્તિ બની ગયા છે.

સૌથી ધનવાન વ્યક્તિઓ અંગે પ્રસિદ્ધ થયેલા રિપોર્ટમાં ઝોંગની કુલ સંપત્તિ 58,700 મિલિયન ડૉલર છે. આટલી સંપત્તિ સાથે તેઓ વિશ્વની સૌથી વધુ ધનવાન 500 વ્યક્તિઓની યાદીમાં 17મા ક્રમે પહોંચી ગયા છે.

નોંધનીય છે કે તેઓ મુકેશ અંબાણી બાદ એશિયાની બીજા ક્રમની સૌથી ધનવાન વ્યક્તિ બની ગયા છે. 

આ પહેલાંનાં વર્ષોની યાદીમાં ઝોંગ ચીનની ત્રીજા ક્રમની સૌથી ધનવાન વ્યક્તિ રહ્યા હતા. પરંતુ તેમની કંપની નોંગફૂ સ્પ્રિંગે તેમને દેશમાં પ્રથમ સ્થાને લાવી દીધા છે.

કોણ છે ઝોંગ શાં શાં?

ઝોંગ શાં શાંની બૉટલ્ડ વૉટર કંપની

ઝોંગ ચીનના ધનવાનોમાં સૌથી અલગ તરી આવે છે. કારણ કે ઝોંગને બાદ કરતાં એશિયાના દેશોના મોટા ભાગના ધનવાનો ટેક્નૉલૉજી ઇન્ડસ્ટ્રી સાથે સંકળાયેલા છે.

ચીનના ધનવાનોમાં પણ તેમના ઝાઝા મિત્રો નથી. તેથી તેમને ‘એકલા વરુ’ તરીકે ઓળખવામાં આવે છે.

ચીનના ઝેઝિંગ પ્રોવિન્સના પાટનગર હાંગઝોઉમાં વર્ષ 1954માં જન્મેલ ઝોંગને સાંસ્કૃતિક ક્રાંતિની શરૂઆતને કારણે પાંચમા ધોરણથ... બીજા 4000 અક્ષરો માટે લેખ ચાલુ રાખો:
ી ભણવાનું મૂકવું પડ્યું હતું.

1960ના અંત ભાગથી તેમણે બાંધકામઉદ્યોગમાં, છાપામાં રિપોર્ટર તરીકે અને પીણાના સેલ્સમૅન તરીકે કામ કર્યું. ત્યાર બાદ પોતાનો ધંધો શરૂ કર્યો.

જે બૉટલિંગ કંપનીથી તેમનું નસીબ પલટાયું તેની શરૂઆત વર્ષ 1996માં થઈ હતી અને થોડાંક વર્ષોની વૃદ્ધિ અને અન્ય કંપનીઓનાં સંપાદન બાદ, આ કંપની ચીનની બૉટલ્ડ વૉટરની સૌથી મોટી કંપની બની ગઈ.

બૉટલ્ડ ચા અને જ્યૂસના માર્કેટમાં પણ તેમની કંપની ત્રણ સૌથી મોટી કંપનીઓમાં સામેલ થઈ ગઈ છે. નોંગફૂ સ્પ્રિંગની રેડ ટોપ બૉટલો સમગ્ર દેશની નાનામાં નાની દુકાનથી લઈને મોટી હોટલો સુધી વેચાય છે.

કોરોનાને લીધે થયો લાભ

જ્રૅક મા

પરંતુ હાલમાં સર્જાયેલી મહામારીને લીધે પણ તેમને ઘણો લાભ થયો છે.

કોવિડ-19ની ટેસ્ટ કિટ બનાવતી કંપની બીજિંગ વાન્તાઇ બાયૉલૉજિકલ ફાર્મસી ઍન્ટર્પ્રાઇઝના તેઓ સૌથી વધુ શૅર ધરાવનાર વ્યક્તિ છે.

એપ્રિલમાં, આ કંપનીએ ચાઇનીઝ સ્ટૉક માર્કેટમાં લિસ્ટિંગ કરાવ્યું, આ કંપનીમાં ઝોંગની ભાગીદારીને કારણે ઑગસ્ટ માસમાં તેમની કુલ સંપત્તિમાં 20 બિલિયન ડૉલરનો વધારો થયો.

ડ્રગ કંપનીના નિવેદન અનુસાર કોરોના વાઇરસની રસી શોધવા માટે તેમણે બે યુનિવર્સિટી સાથે ભાગીદારી કરી છે.

બ્લૂમબર્ગના અહેવાલ પ્રમાણે અમેરિકા દ્વારા હુઆવેઇ, ટિકટૉક અને વીચૅટ જેવી કંપનીઓ પર પ્રતિબંધો લદાયા હોવાને કારણે ચાઇનીઝ ટેક્નૉલૉજીની માર્કેટ વૅલ્યૂ પર અસર પડી છે.

આ કારણે દેશની ખાદ્યાન્ન અને ઘરની જરૂરિયાતને લગતી વસ્તુઓ બનાવતી કંપનીઓ ટેક્નૉલૉજી બેઝ્ડ કંપનીઓ સાથે હરીફાઈમાં આવી ગઈ, જેના કારણે નવા અબજોપતિ ઉદ્યોગસાહસિકોનાં નામ સામે આવી રહ્યાં છે.

ઉદાહરણ તરીકે આ મહિનાની શરૂઆતમાં નોંગફૂ સ્પ્રિંગના શૅરમાં તેની ટ્રેડિંગના પ્રથમ દિવસે જ 54 ટકાનો વધારો નોંધાયો હતો.

આ અઠવાડિયે ટેક્નૉલૉજી સંલગ્ન કંપનીઓના શૅરમાં ઘટાડાને કારણે તેઓ ચીનના અબજોપતિની યાદીમાં ટોચ પર પહોંચી ગયા.

જોકે, બ્લૂમબર્ગ પ્રમાણે તેઓ જૅક મા કરતાં આગળનું પોતાનું સ્થાન વધુ દિવસો સુધી ટકાવી રાખી નહીં શકે. 

અલિબાબાના સહયોગવાળું ઍન્ટ ગ્રૂપ આવતા મહિને ચીન અને હૉંગકૉંગના સ્ટૉક ઍક્સચેન્જમાં લિસ્ટ થવાનું છે, જે તેમની સંપત્તિમાં ચોક્કસ વધારો કરશે.

જો કંપની તેની ટાર્ગેટ વૅલ્યૂએશનને પ્રાપ્ત કરવામાં સફળ થશે તો આ ઑનલાઇન પૅમેન્ટ કંપની જૅક માને 28 બિલિયન ડૉલરની આવક કરાવી શકે છે.

ક્રેડિટ સ્યૂઝ અને હુરુન રિપોર્ટ દ્વારા પ્રસિદ્ધ કરાયેલ ડેટા અનુસાર ગત વર્ષથી ચીન સૌથી વધુ...